༄༅། །དཔལ་གསང་བ་འདུས་པའི་གཏོར་མའི་ཆོ་ག་འདོད་དགུའི་
རྒྱ་མཚོ་ཞེས་བྱ་བ་བཞུགས་སོ།། ༈ །དཔལ་གསང་བ་འདུས་པའི་གཏོར་མའི་ཆོ་ག་འདོད་དགུའི་རྒྱ་མཚོ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །འཁོར་ལོའི་དབང་ཕྱུག་བཅོམ་ལྡན་འདས། །རྡོ་རྗེ་སེམས་དཔའ་ལ་བཏུད་
ནས༑ །དཔལ་ལྡན་འདུས་པའི་སྒྲུབ་ཐབས་ཀྱི། །ཡན་ལག་གཏོར་མའི་ཆོ་ག་བྲི། །འདི་ལ་སྦྱོར་དངོས་རྗེས་གསུམ་གྱི་དང་པོ་ནི། མདུན་བསྐྱེད་ཀྱི་དཀྱིལ་འཁོར་དང་འབྲེལ་ན་དེའི་དྲུང་དང་། མ་འབྲེལ་ན་རང་གི་མདུན་གཞི་བཟང་པོའི་སྟེང་
400

།དུ། གཏོར་མ་གཉིས་ཇི་ལྟར་འབྱོར་བའི་རྫས་སྣ་ཚོགས་དང་བཅས་ཤིང་། བ་ལང་ལ་སོགས་པ་རང་ཤི་བར་གྱུར་པའི་ཤ་དང་། བདུད་རྩི་ལྔས་སྦགས་པ་བཤམས་ལ། ནང་མཆོད་དང་ཆུ་དང་ཆང་གིས་སྦྱངས། རང་གི་
མདུན་དུ་ནང་མཆོད་དང་རྡོ་རྗེ་དྲིལ་བུ་ཡང་བཞག་གོ །གཉིས་པ་ལ་གཉིས། འདས་པའི་ལྷ་ལ་གཏོར་མ་དབུལ་བ་དང་། འཇིག་རྟེན་པ་ལ་གཏོར་མ་སྦྱིན་པའོ། །དང་པོ་ལ་གསུམ་ལས། དང་པོ་མགྲོན་བསྐྱེད་པ་ནི། གནས་སྐབས་གཞན་དུ་གཏོར་མ་
གཏོང་ན། སྐྱབས་འགྲོ་སེམས་བསྐྱེད་ཚད་མེད་པ་བཞི་བསྒོམས་པ་སྔོན་དུ་སོང་ནས། སྟོང་པར་བསྒོམ་པ་སོགས་བྱ་ཞིང་། ཐུན་རྗེས་ཁོ་ན་ལ་གཏོར་མ་གཏོང་ན། དེ་དག་མི་དགོས་པས། ཤཱུ་ནྱ་ཏཱས་སྟོང་པར་སྦྱངས། སྟོང་པའི་ངང་ལས་མདུན་དུ་ཧཱུྃ་
ལས་བྱུང་བའྀ་རྡོ་རྗེའི་ས་གཞི་རྭ་གུར་མེ་འོད་དང་བཅས་པའི་རྡོ་རྗེའི་གུར་ཡངས་ཤིང་རྒྱ་ཆེ་བའི་ནང་དུ། སྣ་ཚོགས་པདྨ་དང་སྣ་ཚོགས་རྡོ་རྗེའི་ལྟེ་བར་ཧྰུཾ་ལས་བྱུང་བའི་གཞལ་ཡས་ཁང་གྲུ་བཞི་སྒོ་བཞི་པ།_རྩིག་པ་རིམ་པ་ལྔ་དང་ལྡན་ཞིང་། རྟ་བབས་
བཞིས་མཛེས་པ། སྟེང་ཐོག་རིམ་པར་ཕུབ་ཅིང་རྒྱན་སྣ་ཚོགས་པས་སྤྲས་པའི་དབུས་སུ་ཐུན་མོང་གི་གདན་སྣ་ཚོགས་པདྨ་སུམ་ཅུ་སོ་གཉིས། ཐུན་མོང་མ་ཡིན་པའི་གདན་དབུས་སུ་ཉི་མ། ཤར་དུ་ཟླ་བ་སོགས་སྒྲུབ་ཐབས་བཞིན་བསམ་མོ། །དེ་ནས་
རང་སྐད་ཅིག་གིས་དོན་ཡོད་གྲུབ་པར་བསམས་པའི་དཔྲལ་བར་ཨོཾ་མགྲིན་པར་ཨཱཿཐུགས་ཀར་ཧཱུྃ་བཀོད་ལ། ཐུགས་ཀའི་ཧཱུྃ་ཡིག་ལས་འོད་འཕྲོས་ཁམས་གསུམ་གྱི་སེམས་ཅན་སྐྱེ་གནས་བཞིས་བསྡུས་པ་ཐམས་ཅད་ལ་ཕོག་པས། དེ་རྣམས་ཀྱི་སྡིག་
401

ཨེ་ཝཾ་བཀའ་འབུམ་
སྒྲིབ་སྦྱངས། སླར་ཡང་འོད་ཟེར་གྱིས་འགྲོ་བ་དེ་རྣམས་བསྡུས་ནས། གཞལ་ཡས་ཁང་གི་ནང་དུ་ཕྱིན་པ་ཙམ་གྱིས། སེམས་ཅན་དེ་རྣམས་སྐད་ཅིག་གིས་ལྷ་སུམ་ཅུ་སོ་གཉིས་སུ་གྱུར་ནས། སོ་སོའི་གདན་ལ་བཞུགས་པར་བསམས་ལ། དབུས་སུ་ཞེ་
སྡང་རྡོ་རྗེ། ཤར་དུ་རྣམ་སྣང་ནས། འོག་ཏུ་གནོད་མཛེས་ཀྱི་བར་གསལ་བཏབ། དེ་ནས་འོག་གི་གནོད་མཛེས་ལས་གནོད་མཛེས་གཉིས་པ་རང་གི་མདུན་དུ་འོངས་ཏེ་བཀའ་ནོད་པ་ལ། སངས་རྒྱས་ཐམས་ཅད་ཁུག་ཅིག་ཅེས་བཀའ་བསྒོས་པས། དེས་
རང་བཞིན་གྱི་གནས་ནས་ཡེ་ཤེས་ཀྱི་དཀྱིལ་འཁོར་ལྷ་སུམ་ཅུ་སོ་གཉིས་སྤྱན་དྲངས་པ་ལ། རྡོ་རྗེ་མ་ལྔས་མཆོད་ནས། ཛཿཧཱུྃ་བཾ་ཧོཿས་དམ་ཚིག་པ་དང་གཉིས་སུ་མེད་པར་ཐིམ་པར་བསམ་མོ། །གཉིས་པ་གཏོར་མ་བྱིན་གྱིས་བརླབ་པ་ནི། མདུན་གྱི་
གཏོར་མ་ལ་བདུད་རྩིས་གཏོར་ཞིང་། བགེགས་མཐར་བྱེད་ཀྱི་སྔགས་ཀྱིས་བསང་། ཧཱུྃ་ངམ། ཤཱུ་ནྱ་ཏཱུས་སྟོང་པར་སྦྱངས། སྟོང་པའི་ངང་ལས་སྣོད་ཀྱི་འོག་ཏུ་ཡཾ་ལས་རླུང་གི་དཀྱིལ་འཁོར། དེའི་སྟེང་དུ་རཾ་ལས་མེའི་དཀྱིལ་འཁོར། དེའི་སྟེང་དུ་
ཨ་ལས་བྱུང་བའི་ཐོད་པ་ཕྱི་དཀར་ལ་ནང་དམར་བའི་ནང་དུ་པདྨ་དམར་པོ་ཨཱཿས་མཚན་པར་བསམ། ྃ དེའི་ཤར་དུ་གོ་ལས་བ་གླང་གི་ཤ ལྷོར་ཀུ་ལས་ཁྱིའི་ཤ ནུབ་ཏུ་ད་ལས་རྟའི་ཤ བྱང་དུ་ཧ་ལས་གླང་པོ་ཆེའི་ཤ དབུས་སུ་ན་ལས་མིའི་ཤ་རྣམས་
ཨོཾ་ཡིག་གིས་མཚན་པར་བསམ། ཤར་ལྷོར་བི་ལས་དྲི་ཆེན། ལྷོ་ནུབ་ཏུ་ར་ལས་རཀྟ། ནུབ་བྱང་དུ་ཤུ་ལས་བྱང་སེམས། བྱང་ཤར་དུ་མ་ལས་ཤ་ཆེན་གྱི་དྭངས་མ། དབུས་སུ་མུ་ལས་དྲི་ཆུ་རྣམས་ཨོཾ་ཡིག་གིས་མཚན་པར་བསམ། དེའི་སྟེང་གི་བར་
402

এআ །སྣང་ལ་ཟླ་བའི་དཀྱིལ་འཁོར་གྱི་སྟེང་དུ་ཧཱུྃ་ལས་བྱུང་བའི་རྡོ་རྗེ་སྔོན་པོ་རྩེ་ལྔ་པ་ལྟེ་བར་ཧཱུྃ་གིས་མཚན་པ། ཧཱུྃ་ལས་འོད་འཕྲོས་རླུང་གི་བ་དན་ལ་ཕོག རླུང་གཡོས། མེ་སྦར། རྫས་རྣམས་བསྐོལ་ཏེ་འབར་བར་གྱུར། སྟེང་
གི་རྡོ་རྗེ་ཧཱུྃ་དང་བཅས་པ་བབས་ནས་དཀྲུགས་ཤིང་དེ་ཉིད་དུ་འདྲེས་པས་མ་དག་པའི་དྲི་མ་ཐམས་ཅད་སྦྱངས་ནས། དག་པའི་ཤེལ་ལྟར་གྱུར་པར་བསམ། པདྨ་ཨཱཿདང་བཅས་པས་ལས་འཕྲོས་པའི་འོད་ཟེར་གྱིས་དྲི་མ་མེད་པར་བྱས་ནས྄། ཉི་མའི་
ཉེར་བཞི་
མདོག་ཅན་གྱི་བདུད་རྩིའི་རང་བཞིན་དུ་རྟོགས་པར་བྱས་པར་བསམ། ཨོཾ་གྱི་འོད་ཟེར་གྱིས་ཕྱོགས་བཅུའི་སངས་རྒྱས་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་བདུད་རྩི་སྤྱན་དྲངས་ནས་བསྣན་པས་ཡེ་ཤེས་ཀྱི་བདུད་རྩི་དཔག་ཏུ་མེད་པར་སྤེལ་ཞིང་སྦྱར་བར་
བསམས་ལ། ཨོཾ་ཨཱཿཧཱུྃ་གསུམ་ཡང་ཡང་བརྗོད་དོ། །གསུམ་པ་གཏོར་མ་དབུལ་བ་ནི། ལྷ་རྣམས་ཀྱི་ལྗགས་རྡོ་རྗེ་རྩེ་ལྔ་པར་གྱུར་པའི་རྭ་དབུས་མ་ལ་ཨོཾ་གྱིས་མཚན་པ། དེའི་འོད་ཟེར་གྱིས་གཏོར་མ་དྲངས་ནས་གསོལ་བས་ཚིམ་ཞིང་མཉེས་པར་
བསམས་ལ། རྡོ་རྗེ་ཐལ་མཽ་ཁ་གྱེན་དུ་ཕྱེ་བའི་ཕྱག་རྒྱ་དང་། ཨོཾ་ཨཱཿབཛྲ་དྷྲྀཀ་པཉྫ་ཨ་མྲྀ་ཏ་ཧཱུྃ། ཨོཾ་ཨཱཿཛི་ན་ཛིཀ་པཉྩ་ཨ་མྲྀ་ཏ་ཧཱུྃ། ཞེས་པ་ནས། ཨོཾ་ཨཱཿསུཾ་བྷ་རཱ་ཛ་པཉྫ་ཨ་མྲྀ་ཏ་ཧཱུྃ། ཞེས་པའི་བར་ལན་གསུམ་མམ་ལྔ་བརྗོད་ལ་དབུལ། དེ་ནས་
ཉེར་སྤྱོད་དང་། བདུད་རྩིས་མཆོད་ལ། རྡོ་རྗེ་དྲིལ་བུ་འཛིན་པས། མི་བསྐྱོད་པ་ནི་ཡེ་ཤེས་ཆེ། །ཞེས་སོགས་དེ་ཉིད་ལྔ་པས་བསྟོད། ཆོས་རྣམས་གཟུགས་བརྙན་ལྟ་བུ་སྟེ། །དག་ཅིང་ཞི་ལ་རྙོག་པ་མེད། །གཟུང་དུ་མེད་ཅིང་བརྗོད་དུ་མེད། །རྒྱུ་དང་
403

ལས་ལས་ཀུན་ཏུ་འབྱུང་། །ངོ་བོ་མེད་ཅིང་གནས་མེད་པར། །དེ་ལྟར་ཆོས་འདི་ཤེས་གྱིས་ལ། །སེམས་ཅན་དོན་ནི་མཉམ་མེད་གྱིས། །འོན་ཀྱང་སངས་རྒྱས་སྲས་སུ་སྐྱེ། །ཞེས་བདེན་སྟོབས་བརྗོད། རྡོ་རྗེ་གསུམ་དངོས་མི་ཕྱེད་སྐུ། །ཡེ་ཤེས་ལྔ་
ལྡན་བདེ་བ་ཆེ། །འདུས་པའི་དཀྱིལ་འཁོར་ལྷ་ཚོགས་རྣམས། །མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང་། །དཔལ་དང་གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་
ཐོབ་ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་ཚིག་ཅན་གྱིས་བདག་ལ་སྲུངས། །དངོས་གྲུབ་ཀུན་གྱི་སྟོང་གྲོགས་མཛོད། །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་མེད་པར་
མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང་། །འབྲུ་རྣམས་འཕེལ་ཞིང་ཆོས་འཕེལ་དང་། །དགེ་ལེགས་ཐམས་ཅད་འབྱུང་བ་ཡིས། །ཡིད་ལ་འདོད་པ་ཀུན་འགྲུབ་ཤོག །ཅེས་ ཿ
པས་ཕྲིན་ལས་གཞོལ། དེ་ནས་འཇིག་རྟེན་པ་ལ་གཏོར་མ་མི་གཏོང་ན། རྗེས་ཀྱི་བྱ་བ་རྣམས་འདིར་བྱ། །གཏོང་ན་ཐུན་མོང་དུ་བྱས་པས་རུང་ངོ་། །གཉིས་པ་ལ་གསུམ་ལས། དང་པོ་མགྲོན་བསྐྱེད་པ་ནི། ཤཱུ་ནྱ་ཏཱས་སྟོང་པར་སྦྱངས་པའི་ངང་
ལས༑ གཏོར་སྣོད་ཀྱི་ཤར་དུ་སྐད་ཅིག་གིས་དབང་པོ་སེར་སྐྱ་གླང་པོ་ཆེ་ལ་གནས་པ། གཡས་རྡོ་རྗེ་དང་གཡོན་སྡིགས་མཛུབ་མཛད་པ། ལྷོར་གཤིན་རྗེ་ནག་པོ་མ་ཧེ་ལ་གནས་པ། གཡས་དབྱུག་པ་དང་གཡོན་སྡིགས་མཛུབ་དང་བཅས་པའི་ཞགས་

A
།པ། ནུབ་ཏུ་ཆུ་ལྷ་དཀར་པོ་ཆུ་སྲིན་ལ་གནས་པ་སྦྲུལ་ཞགས་འཛིན་པ། བྱང་དུ་ལུས་ངན་སེར་པོ་ཤ་རྒྱས་པ་གཏེར་ལ་གནས་པ། གཡས་བཱི་ཛ་པཱུ་ར་ཀ་དང༵་གཡོན་ནེའུ་ལེ་འཛིན་པ། མེར་མེ་ལྷ་དམར་པོ་ར་སྐྱེས་ལ་གནས་
པ༑ གཡས་བགྲང་ཕྲེང་དང་གཡོན་སྤྱི་བླུགས་འཛིན་པ། བདེན་བྲལ་དུ་སྲིན་པཽ་ནག་པོ་རོ་ལངས་ལ་གནས་པ། གཡས་རལ་གྲི་དང་གཡོན་ཐོད་པ་འཛིན་པ། རླུང་དུ་རླུང་ལྷ་དུད་ཁ་རི་དྭགས་སེར་པོ་ལ་གནས་པ། ཕྱག་གཉིས་ཀྱིས་རླུང་རས་འཛིན་
པ༑ དབང་ལྡན་དུ་དབང་ལྡན་དཀར་པོ་གླང་ལ་གནས་པ། རལ་པའི་ཐོར་ཅོག་ཅན། གཡས་རྩེ་གསུམ་དང་གཡོན་ཐོད་པ་འཛིན་པ། སྟེང་གི་དབུས་སུ་ཚངས་པ་སེར་པོ་ངང་པོ་ལ་གནས་པ། ཞལ་བཞི་པ་ཕྱག་བཞིའི་གཡས་གཉིས་ན་སྤྱི་བླུགས་དང་མི་
༤འཇིགས་པ། གཡོན་གཉིས་ན་དབྱུག་པ་དང་བགྲང་ཕྲེང་འཛིན་པ། འོག་ཏུ་སའི་ལྷ་མོ་སེར་མོ་པདྨ་ལ་གནས་པ། གཡས་དཔང་པོར་ཁས་ལེན་པ་གཡོན་བུམ་པ་འཛིན་པ། དེ་རྣམས་ཀྱི་མཐའ་སྐོར་དུ། ལྷ་དང་ཀླུ་དང་གནོད་སྦྱིན་དང་། །དྲི་ཟ་ལྷ་མིན་༈
ནམ་མཁའ་ལྡིང་། །མིའམ་ཅི་དང་ལྟོ་འཕྱེ་ཆེ། །འབྱུང་པོ་ཡི་དྭགས་ཤ་ཟ་དང་། །སྨྱོ་བྱེད་དང་ནི་བརྗེད་བྱེད་དང་། །གནོན་པོ་ལ་སོགས་པ་སྲིད་པ་གསུམ་གྱི་འབྱུང་པོའི་ཚོགས་དཔག་ཏུ་མེད་པས་བསྐོར་བར་བསམ། དེ་རྣམས་སྐད་ཅིག་གིས་སྟོང་པ་
ཉིད་དུ་གྱུར་པ་ལས་དཔལ་གསང་བ་འདུས་པའི་སྐུར་གྱུར་པར་བསམ་མོ། །གཉིས་པ་གཏོར་མ་བྱིན་གྱིས་བརླབ་པ་ནི། ཕྱི་རོལ་པ་སོགས་ཕྱོགས་སྐྱོང་རྐྱང་པ་ལ་འབུལ་ན། འདིར་སྔར་བཞིན་གཏོར་མ་བྱིན་བརླབ་བྱ་ལ། འདས་གཏོར་དང་སྦྲེལ་ནས་
:

ཨེ་ཝཾ་བཀའ་འབུམ་
འབུལ་ན། སྔར་དུས་གཅིག་ལ་བྱའི་འདིར་བྱ་མི་དགོས་སོ། །གསུམ་པ་གཏོར་མ་དབུལ་བ་ནི། ཕྱོགས་སྐྱོང་རྣམས་ཀྱི་ལྗགས་བྱིན་གྱིས་བརླབས་པ་སྔར་བཞིན་བྱས་ལ། རྡོ་རྗེ་ཐལ་མོ་དང་། ཨོཾ་ད་ཤ་དིཀ་བྱ་བསྠི་ཏེ་བྷྱཿ ཨི་ཧ་ཨ་བསྒྲི་ཏེ་བྷྱཤྩ་དེ་བ་ནཱ་
ག་ཡཀྵ། གན་དྷརྦ་ཨ་སུ་ར་ག་རུ་ཌ། ཀིནྣ་ར་མ་ཧོ་ར་ག བྷཱུ་ཏ་པྲེ་ཏ་པི་ཤཱ་ཙ། ཨུཏྶྱཱནྡ་ཨ་པསྨ་ར། ཨོཾསྟཱ་ར་ཀ་ཨཱ་དི་བྷྱོཿ། བ་ལིཾ་དཱ་པ་ཡཱ་མི་གྲྀ་ཧཱི་ཏཱ། སུ་ཁ་སཽ་མ་ན་སྱ་ལ་བྷི་ནོ་བྷ་བནྟུ། སྠཱ་ནཾ་ཙ་ནི་རུ་པ་ཌ་བཾ་ཀུརྦནྟུ། སརྦ་བུདྡྷ་ཨ་དྷིཥྛ་ནེ་ན། ཨོཾ་
ཨཱཿཧཱུྃ། ཨི་དཱཾ་ཨ་མྲྀ་ཏ། པིཎྜཾ་བྷུཀྟ། མ་མ་ས་པ་རི་ཝཱ་ར་སོོ། ཤཱིནྟིཾ་ཀུརྦནྟུ་སྭ་སྟི་སྭཱ་ཧཱ། ཞེས་ལན་གསུམ་གྱིས་དབུལ། དེ་ནས། ཨོཾ་ད་ཤ་དིཀ་ལོ་ཀ་པཱ་ལ་ས་པ་རི་ཝཱ་ར་སྔོན་དུ་འགྲོ་བས། ཉེར་སྤྱོད་དང་བདུད་རྩིས་མཆོད་ལ། རྡོ་རྗེ་དྲིལ་བུ་
འཛིན་པས། ཨོྃ་ཕྱོགས་བཅུར་རྣམ་པར་གནས་རྣམས་དང་། །འདིར་ནི་ཀུན་ཏུ་གནས་པ་དང་། །ལྷ་དང་ཀླུ་དང་གནོད་སྦྱིན་དང་། །དྲི་ཟ་ལྷ་མིན་ནམ་མཁའ་ལྡིང་། །མིའམ་ཅི་དང་ལྟོ་འཕྱེ་ཆེ། །འབྱུང་པོ་ཡི་དྭགས་ཤ་ཟ་དང་། །སྨྱོ་བྱེད་དང་ནི་བརྗེད་
བྱེད་དང་། །གནོན་པོ་ལ་སོགས་པ་རྣམས་ལ། །གཏོར་མ་འབུལ་གྱི་བསྣམས་ནས་ཀྱང་། །བདེ་དང་ཡིད་བདེ་ཐོབ་གྱུར་ཅིག །གནས་འདིར་ཉེར་འཚེ་མེད་པར་མཛོད། །སངས་རྒྱས་ཀུན་གྱི་བྱིན་བརླབས་ཀྱིས། །ཨོཾ་ཨཱཿཧཱུྃ་གིས་བདུད་རྩི་ཡི། །
བཟའ་བ་ལ་ནི་ལོངས་སྤྱད་ནས། །བདག་ཅག་འཁོར་དང་བཅས་པ་ལ། །ཞི་དང་བཀྲ་ཤིས་མཛད་དུ་གསོལ། །སྭཱ་ཧཱ། རྡོ་རྗེ་འཆང་གིས་བཀའ་བསྒོས་ཤིང་། །བསྟན་པ་སྐྱོང་བར་ཞལ་བཞེས་པ། །འབྱུང་པོའི་བདག་པོ་འཁོར་བཅས་རྣམས། །
406

།མཆོད་སྦྱིན་གཏོར་མ་འདི་བཞེས་ལ། །ཞེས་སོགས་སྔར་བཞིན་བརྗོད་ལ་ཕྲིན་ལས་གཞོལ་ལོ། །གསུམ་པ་རྗེས་ནི། ཡི་གེ་བརྒྱ་པས་ལྷག་ཆད་ཁ་བསྐང་། ནོངས་པ་བཟོད་པར་གསོལ། ཨོཾ་ཨཱཿཧཱུྃ་དང་འཁྱུད་པའི་ཕྱག་
རྒྱས༑ འདས་པའི་ལྷ་རྣམས་རང་གི་ལུས་ལ་ཐིམ་པར་བསམ། ཨོཾ་ཨཱཿཧཱུྃ་བཛྲ་མཿ ཞེས་པས་འཇིག་རྟེན་པའི་མགྲོན་རྣམས་རང་རང་གི་གནས་སུ་གཤེགས་པར་བསམ། གཏོར་མ་ས་གཙང་སར་དོར་ལ། བསྔོ་བ་རྣམ་པར་དག་པ་དང་། སྟོང་ཉིད་
༜རྟོག་པའི་ཤེས་རབ་ཀྱིས་ཟིན་པར་བྱའོ། །མཁས་པ་གཞན་གྱིས་ཡེ་ཤེས་ཞབས་སོགས་ཀྱི། །གཏོར་ཆོག་སྦྱར་བ་མཛེས་པར་མ་མཐོང་ནས། །མངོན་ཤེས་ཅན་དང་ཀླུ་བྱང་གཞུང་བཞིན་དུ། །གསལ་བར་བྲིས་པའི་དགེ་དེ་འགྲོ་ལ་བསྔོ། །དཔལ་གསང་
4བ་འདུས་པའི་གཏོར་མའི་ཆོ་ག་འདི་ནི་པཎྜི་ཏ་མངོན་ཤེས་ཅན་གྱི་གཏོར་མའི་ཆོ་ག་དང་གྲུབ་པའི་དབང་ཕྱུག་ཀླུའི་བྱང་ཆུབ་ཀྱི་ཆོ་ག་ཉི་ཤུ་པའི་གཏོར་ཆོག་གི་སྐབས་རྣམས་ལ་བརྟེན་ནས། ཤཱཀྱའི་དགེ་སློང་ཀུན་དགའ་བཟང་པོས་དཔལ་ས་སྐྱའི་ཆོས་གྲྭ་ཆེན་
པོར་སྦྱར་བའོ།། །།